《将归福州留别及门沈幼丹太史》
清代·林昌彝

苍茫天地易斜晖，万里征尘上客衣。秋色西来山北向，江声东客雁南飞。

干戈经岁民方困，关塞惊寒我欲归。策马踌躇与君别，独怜臣朔正呼饥。

作者简介：清福建侯官人，字惠常，号芗溪。道光十九年举人。治经精博，兼长诗笔。生平足迹半天下。尤留心时务。与魏源等相知。所作《平夷十六策》、《破逆志》、《射鹰楼诗话》，多述鸦片战争间抗英之事与对策。有《衣山房诗集》、《小石渠阁文集》、《三礼通释》等。